Odense Adresse-Contoirs Efterretninger, 1846-05-30
Hvad der her meest fortjener Opmærksomhed er "Læse foreningen", som ogsaa engang med Rette er bleven berørt i Berl. Tid. Dette for henved et Decennium siden oprettede Selskab havde i lang Tid vistnok stiftet ikke ubetydelig Nytte, men dog i nogle Aar, uagtet flere Be styreres Anstrængelser, liidt af oekonomiske Vanskeligheder, indtil Man ved at nedsætte Contingentet og ved klog Benyttelse af flere ydre Omstændigheder gav det et saadant Opsving, at det i lidt over et halvt Aar steeg fra omtrent 100 Medlemmer til henved 350, og ved den derved frembragte finantsielle Forbedring saae sig i Stand, til at kjøbe den forhenværende Rektorbolig, der næste Foraar bliver ledig. Til vor Byes Skyggesider, ved Siden af meget Godt, hører, som bekjendt, en vis Afsondringslyst mellem Personer af forskjellige Livsvilkaar, en vis Mangel paa Bevægelighed og aandig Frihed og noget mere Philisteri, end der burde findes paa et Sted, der indeholder saa mange Dannede og saa mange Dannelsens Elementer, hvortil endelig kommer den Omstændighed, at formedelst begge de herværende Blades, i mange Henseender forresten forskjellige, Beskaffenhed, den fornuftige offentlige Mening, som savner et respektabelt og uafhængigt Organ, maa søges udenfor hine. Derfor er det godt at en Forening, der væsentlig er bygget paa Associationsprincipet og har et aandigt Øiemeed, bestaaer og trives. Det er at haabe, at den holder over sin Værdighed og sit Formaal, og navnlig ikke ved at gaae over i den blotte Selskabeligheds Sphære bliver til en ordinair Spilleklub; paa Spillehuse have vore Provindstæder ingen Mangel. Jeg har talt lidt udførligere herom, fordi med Undtagelse af et uheldigt Jnserat, i Hempels Avis afvigte Vinter, der gav en lidet rigtig Forestilling om Selskabet, vore Blade ikke have yttret eller kunne yttre sig desangaaende. - Bygningsarbeiderne, hvorom jeg sidst talte, gaae rask fra Haanden. Et af dem fortjener Omtale, fordi det er Communen, der har benyttet Leiligheden til med ikke ubetydelig Udgift at befrie Nørregade for en besværlig Udbygning, om end ikke i den Udstrækning, som maaskee kunde være on sket. Det er interessant at see Øxen i nogle Dage bortrydde en maaskee Aarhundreder gammel Vanziring. Jøvrigt maa jeg gjentage, hvad jeg yttrede sidst, at det er udaf den nordre Side mod Kanalen, at Byen naturligst bør udvides, ligesom overhovedet Alt, hvad der kan gjøres for at befordre Kanalens fulde og frie Afbenyttelse og lette Skibsfarten paa Fjorden, vil være en sand Velgjerning for Byen. Om nogle Handelsetablissementer ude i Fjorden ved en anden Leilighed. - Jeg seer, at De har optaget en Meddelelse i de herværende Blade om den projecterede Laanekasse, og skal derfor kun bemærke, at Sagen endnu staaer hen. Naar der iøvrigt sammesteds har været talt om de høist beføiede, Ankrav paa en Filialbank, saa vil jeg vel ikke modsige denne Paastand, men dog erindre om, at den forudsætter mere indtrængende Undersøgelser om Bankens Virksomhed og Penge kraft, end Man i det mindste offentlig her har anstillet. At der iøvrigt, og ikke blot i denne Retning, rører sig noget Liv i Communalbestyrelserne i de fyenske Smaabyer, derpaa haaber jeg, at De snart skal see nogle Prøver. Deres o. s. v.